recursal/SuperWikiNEXT-32B huggingface dataset:
Η **ΦΚ Ζμπρογιόβκα Μπρνο** (*FC Zbrojovka Brno*) είναι ένας επαγγελματικός ποδοσφαιρικός σύλλογος που εδρεύει στην πόλη Μπρνο, της  Νότιας Μοραβίας, στην Τσεχία και πήρε το όνομά της από τον  *Zbrojovka Brno*, κατασκευαστή πυροβόλων όπλων.

Ιστορία
-------

Ιδρύθηκε το 1913 ως *SK Židenice* και ο σύλλογος αργότερα έγινε γνωστός με το σημερινό του όνομα. Η Μπρνο κέρδισε το Τσεχοσλοβακικό Πρωτάθλημα στη σεζόν 1977–78 και τερμάτισε δεύτερη το 1979–80.

Ιστορικά ονόματα του συλλόγου
-----------------------------

* ΣΚ Ζιντενίτσε (1913–47)
* Ζμπρογιόβκα Ζιντενίτσε Μπρνο (1947–51)
* Ζμπρογιόβκα Μπρνο (1951–56)
* Σπαρτάκ ΖΙΣ Μπρνο (1956–68)
* Ζμπρογιόβκα Μπρνο (1968–92)
* Μπόντι Μπρνο (1992–2000)
* Στάβο Άρτικελ Μπρνο (2000–02)
* 1. ΦΚ Μπρνο (2002–10)
* Ζμπρογιόβκα Μπρνο (2010–σήμερα)

Το 1962, έγινε συγχώνευση μεταξύ του Ρούντα Χβέζντα Μπρνο (*Rudá Hvězda Brno*, 1956–62) και της Σπαρτάκ ΖΙΣ Μπρνο ( *Spartak ZJŠ Brno*).

Τίτλοι
------

* Πρωτάθλημα Τσεχοσλοβακίας : 1977–78
* Κύπελλο Τσεχοσλοβακίας : 1959–60

Εξωτερικοί σύνδεσμοι
--------------------

* Πολυμέσα σχετικά με το θέμα  FC Zbrojovka Brno στο Wikimedia Commons

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 155260798
* NKC: xx0023023

 |

 |
Ο **Αλμπέρτο Τσεκότο** (*Alberto Cecotto*), γνωστός με το ψευδώνυμο **Τζόνι**, είναι παλαίμαχος οδηγός αγώνων από τη Βενεζουέλα. Γεννήθηκε στο Καράκας στις 25 Ιανουαρίου 1956 και έχει ιταλικές ρίζες. Είναι ένας από τους λίγους οδηγούς που έχουν αγωνισθεί σε κορυφαίο επίπεδο τόσο στους δύο όσο και τους τέσσερις τροχούς.

Οδηγώντας για τη Γιαμάχα στο παγκόσμιο πρωτάθλημα μοτοσικλέτας, κατέκτησε τον τίτλο 350 κ.εκ. (1975) και 750 κ.εκ. (1978). Το 1980 πέρασε στα μονοθέσια της Φόρμουλα 2 για λογαριασμό της Μινάρντι.

Στη Φόρμουλα 1 ντεμπουτάρισε τη σαιζόν 1983 οδηγώντας για τη Θίοντορ Ρέισινγκ - αν και κατάφερε να μπει στη βαθμολογούμενη εξάδα κατά το δεύτερο μόλις αγώνα του, η συνέχεια δεν υπήρξε ανάλογη αφού η ομάδα διαλύθηκε λόγω οικονομικών προβλημάτων πριν τελειώσει η χρονιά. Το 1984 υπέγραψε στην Τόλμαν μαζί με το νεομφανιζόμενο Άιρτον Σένα αλλά υπήρξε ακόμα πιο άτυχος: τραυματίσθηκε πολύ σοβαρά στα δοκιμαστικά του γκραν-πρι της Μεγάλης Βρετανίας, έσπασε τα πόδια του και αποσύρθηκε απ' τη Φόρμουλα 1.

Μετά το ατύχημα αφοσιώθηκε σε διοργανώσεις χαμηλότερων απαιτήσεων. Συνέχισε την αγωνιστική οδήγηση έως τα πενήντα του, έχοντας αρκετές διακρίσεις σε ράλι.

Παραπομπές
----------

1. ↑  pantheon.world/profile/person/Johnny\_Cecotto.
2. ↑  (Αγγλικά) *Driver Database*. www.driverdb.com. Ανακτήθηκε στις 7  Ιουνίου 2022.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 787155708731922580002

 |

 |
Η **ΦΚ Εκράνας** (λιθουανικά: *Panevėžio futbolo klubas Ekranas*) ήταν ένας λιθουανικός σύλλογος ποδοσφαίρου με έδρα την πόλη Πανεβεζίς. Ιδρύθηκε το 1964 και διαλύθηκε το 2014.

Έχει κερδίσει το Πρωτάθλημα Λιθουανίας το 1985 (Σοβιετική Λιθουανία), 1993, 2005, 2008, 2009, 2010, 2011 και 2012, το Κύπελλο Λιθουανίας το 1985 (Σοβιετική Λιθουανία), 1998, 2000, 2010 και 2011 και το Σούπερ Καπ Λιθουανίας το 1998, 2006, 2010, 2011 και 2012.

Στις 5 Νοεμβρίου 2004, πριν από τον κρίσιμο αγώνα πρωταθλήματος με την ΦΜΚ Κάουνας, ο σύλλογος αποπέμφθηκε από το πρωτάθλημα με απόφαση της Εθνικής Ομοσπονδίας Ποδοσφαιρικών Συλλόγων της χώρας, λόγω της υπόθεσης των στημένων παιχνιδιών, όμως επανήλθε με εκ νέου απόφαση της Ομοσπονδίας την επόμενη ημέρα.

Τον Αύγουστο του 2006 η Εκράνας κέρδισε το πρώτο της Κύπελλο Πρωταθλητριών Βαλτικής στη Λιέπαγια, κερδίζοντας τη πρωταθλήτρια Εσθονίας ΤΒΜΚ Τάλιν με 6-4 και αποσπώντας ισοπαλία 1-1 από τη γηπεδούχο Λιέπαγιας Μέταλουργκς.

Τίτλοι
------

Φίλαθλοι της ΦΚ Εκράνας.
* **Α Λύγκα**

* **Πρωταθλητές (7):** 1993, 2005, 2008, 2009, 2010, 2011, 2012
* **Δεύτεροι (3):** 2003, 2004, 2006

* **Κύπελλο Λιθουανίας**

* **Κυπελλούχοι (5):** 1985, 1998, 2000, 2010, 2011
* **Φιναλίστ (3):** 1994, 2003, 2006

* **Σούπερ Καπ Λιθουανίας**

* **Κυπελλούχοι (4):** 1998, 2006, 2010, 2011
* **Φιναλίστ (1):** 2009

* **Πρωτάθλημα Λιθουανικής ΣΣΔ**

* **Πρωταθλητές (1):** 1985

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Επίσημη ιστοσελίδα
Συντεταγμένες: 46°4′52.0″N 14°31′17.0″E﻿ / ﻿46.081111°N 14.521389°E﻿ / 46.081111; 14.521389

Το **Στάδιο Στόζιτσε** (σλοβενικά: Stadion Stožice‎) είναι στάδιο πολλαπλών χρήσεων στη Λιουμπλιάνα της Σλοβενίας, το οποίο είναι το μεγαλύτερο γήπεδο ποδοσφαίρου στη χώρα. Είναι ένα από τα δύο κύρια στάδια της πόλης και βρίσκεται στην περιοχή Μπέζιγκρνατ, βόρεια του κέντρου της πόλης. Το στάδιο είναι μέρος του Αθλητικού Πάρκου Στόζιτσε.

Το στάδιο είναι η έδρα του ποδοσφαιρικού συλλόγου ΝΚ Ολίμπια Λιουμπλιάνα και είναι η κύρια έδρα της Εθνικής ομάδας ποδοσφαίρου της Σλοβενίας. Εκτός από το ποδόσφαιρο, το γήπεδο προορίζεται και για πολιτιστικές εκδηλώσεις.

Ιστορία
-------

Το γήπεδο πήρε το όνομά του από την περιοχή στην οποία βρίσκεται και η αλλαγή του ονόματος είναι πιθανή στο μέλλον λόγω χορηγικών δικαιωμάτων. Μαζί με έαν κλειστό γήπεδο, αποτελεί μέρος του Αθλητικού Πάρκου Στόζιτσε. Η έκταση του κτιρίου του σταδίου είναι 24.614 τετραγωνικά μέτρα. Κατασκευάστηκε σε 14 μήνες και άνοιξε στις 11 Αυγούστου 2010, σε έναν ποδοσφαιρικό φιλικό αγώνα μεταξύ των εθνικών ομάδων της Σλοβενίας και της Αυστραλίας, που κέρδισε η Σλοβενία με 2–0.

Το στάδιο έχει χωρητικότητα 16.038 θέσεων και είναι απλωμένο κάτω από το υψίπεδο του πάρκου. Το στάδιο διαθέτει επίσης 558 θέσεις VIP και 97 θέσεις για άτομα με αναπηρία. Ο χώρος Τύπου του γηπέδου μπορεί να φιλοξενήσει 210 δημοσιογράφους. Ως δομή, το στάδιο είναι «βυθισμένο» στο πάρκο. Μόνο η οροφή πάνω από τις κερκίδες υψώνεται πάνω από το επίπεδο του πάρκου ως μονολιθικός κρατήρας.

Για πολιτιστικούς σκοπούς, όπως μουσικές συναυλίες, η χωρητικότητα του σταδίου αυξάνεται σε πάνω από 20.000.

Ποδόσφαιρο
----------

Το στάδιο χρησιμοποιείται κυρίως για ποδόσφαιρο και είναι η έδρα του ποδοσφαιρικού συλλόγου Ολίμπια Λιουμπλιάνα. Επιπλέον, το στάδιο είναι επίσης η έδρα της Εθνικής Σλοβενίας. Το 2021, το στάδιο φιλοξένησε τον τελικό του Ευρωπαϊκού Πρωταθλήματος Κ21 του 2021.

Ρεκόρ
-----

Στις 11 Αυγούστου 2010, στα εγκαίνια του σταδίου, 16.135 θεατές συγκεντρώθηκαν για τον αγώνα μεταξύ της Σλοβενίας και της Αυστραλίας, που είναι η υψηλότερη προσέλευση από οποιονδήποτε ποδοσφαιρικό αγώνα στη Σλοβενία από την ανεξαρτησία της χώρας το 1991.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάδιο Στόζιτσε** |

1. 1 2 3  «Stadion Stožice». *sport-ljubljana.si* (στα Σλοβενικά). Ανακτήθηκε στις 10 Μαρτίου 2016.
2. ↑  «V Stožicah še zadnje dejanje EP do 21 let». *Delo* (στα Σλοβενικά). 6 Ιουνίου 2021. Ανακτήθηκε στις 7 Ιουνίου 2021.
Οι μεγάλες μέδουσες, που είναι κοινές σε όλους τους μεγάλους ωκεανούς, είναι αρκετά διαφορετικες από τις μικροσκοπικές μέδουσες των υδρόζωων. Αυτές οι μεγάλες μέδουσες είναι το κυρίαρχο στάδιο στον κύκλο ζωής των σκυφοζώων(κλάση Scyphozoa). Οι πολύποδες των σκυφοζώων είναι πολύ μικροί και απελευθερώνουν νεαρές μέδουσες. Το πλήρως αναπτυγμένο κωνωειδές σώμα ή σκιάδιο, ορισμένων σκυφομεδουσών μπορεί να φτάσει σε διάμετρο τα 3 μέτρα σε κάποια βαθύβια είδη. Τα σκυφόζωα κολυμπούν με ρυθμικές συσπάσεις του σκιαδίου, αλλά η ικανότητα τους για κολύμβηση είναι περιορισμένη και παρασύρονται εύκολα από τα ρεύματα. Μερικά είδη προκαλούν επώδυνα τσιμπήματα στους κολυμβητές. Τα τελευταία έτη, γενικά σε παγκόσμιο επίπεδο, οι μέδουσες έχουν γίνει περισσότερο άφθονες και με τη ευρύτατη εξάπλωση, γεγονός που ερμηνεύεται ως ένδειξη υποβάθμισης της υγείας των θαλασσών ή, ίσως, ως αποτέλεσμα φυσικών διακυμάνσεων της αριθμητικής τους αφθονίας.

Παραπομπές
----------

1. ↑  «Μέδουσα (ζώο)». *Βικιπαίδεια*. 2021-02-23. .
Συντεταγμένες: 40°37′32.9″N 20°46′58.1″E﻿ / ﻿40.625806°N 20.782806°E﻿ / 40.625806; 20.782806

Το **Στάδιο Σκεντερμπέου** (αλβανικά: *Stadiumi Skënderbeu*) είναι στάδιο πολλαπλών χρήσεων στην Κορυτσά της Αλβανίας. Το στάδιο είναι αυτή τη στιγμή η έδρα της Σκεντερμπέου Κορυτσάς. Έχει χωρητικότητα 12.373 θεατών.

Ιστορία
-------

Το στάδιο εγκαινιάστηκε το 1957 και στη συνέχεια ανακαινίστηκε πλήρως το 2010, χάρη σε σημαντικές συνεισφορές από διάφορους εταιρικούς δωρητές. Το στάδιο εγκρίθηκε από την UEFA για τη διεξαγωγή προκριματικών αγώνων αγώνων του ΟΥΕΦΑ Τσάμπιονς Λιγκ το 2011.

Παραπομπές
----------

1. ↑  «KF Skënderbeu - Info». *transfermarkt.com*.
2. ↑  «Stadiumi Skënderbeu». *stadiumdb.com*.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Στάδιο Σκεντερμπέου** |

* Εικόνες του σταδίου
Η **Οξεία σκωληκοειδίτιδα** είναι η οξεία φλεγμονή της σκωληκοειδούς απόφυσης του τυφλού. Οφείλεται σε απόφραξη του αυλού της, συνήθως από διογκωμένους λεμφαδένες γύρω από τη βάση της, κοπρολίθους, παράσιτα, καρκινοειδή και ξένα σώματα. Όταν αποφραχθεί ο αυλός, συγκεντρώνονται οι εκκρίσεις της σκωληκοειδούς και διατείνουν τον οξέως αυλό της. Η πίεση που ασκείται, οδηγεί σε διακοπή της αρτηριακής κυκλοφορίας και αιμορραγικό έμφρακτο. Τα μικρόβια που υπάρχουν στον αυλό εισέρχονται στον βλεννογόνο και προκαλούν φλεγμονή του τοιχώματος, που μπορεί να οδηγήσει σε νέκρωσή του, έξοδο κοπρανώδους υλικού και μικροβίων στην περιτοναϊκή κοιλότητα και πρόκληση περιτονίτιδας.

Αρχικά εκδηλώνεται με περιομφαλικό πόνο, ο οποίος αργότερα εντοπίζεται στο κάτω δεξιό τεταρτημόριο της κοιλιάς. Αυτό αποτελεί ένα σημαντικό διαγνωστικό σημείο και σημαίνει ότι αρχίζει να δημιουργείται αντιδραστικό υγρό γύρω από τη φλεγμαίνουσα σκωληκοειδή. Ακολουθεί η εμφάνιση ανορεξίας, ναυτίας, εμέτων και χαμηλής πυρετικής κίνησης. 

Στην κλινική εξέταση βλέπουμε ένα παιδί με όψη πάσχοντος. Στην ψηλάφηση διαπιστώνεται ευαισθησία στο κάτω δεξί τεταρτημόριο της κοιλιάς, που αποτελεί και το πιο αξιόπιστο κλινικό σημείο. Η κάμψη του δεξιού ποδιού μπορεί να προκαλέσει πόνο στο ίδιο αυτό σημείο. Από τις εργαστηριακές εξετάσεις διαπιστώνεται αυξημένος αριθμός λευκών αιμοσφαιρίων, αν και ο φυσιολογικός αριθμός τους δεν αποκλείει την πάθηση. Η γενική ούρων συνήθως είναι φυσιολογική, όμως αν η σκωληκοειδής βρίσκεται κοντά στον ουρητήρα, μπορεί να υπάρχουν πυοσφαίρια και ερυθρά. Στην απλή ακτινογραφία κοιλιάς σε όρθια θέση μπορεί να εμφανιστούν υδραερικά επίπεδα ή κοπρόλιθος.

Διάγνωση σκωληκοειδίτιδας
-------------------------

Η διάγνωση της σκωληκοειδίτιδας δεν είναι πάντα εύκολη. Μπορεί να συγχυστεί με άλλες αρρώστιες όπως πνευμονία, γαστρεντερίτιδα, ουρολοίμωξη. Ακόμα και ο καλύτερος χειρουργός δεν μπορεί να περηφανευτεί ότι όλα τα παιδιά που χειρούργησε για σκωληκοειδίτιδα, είχαν όλα σκωληκοειδίτιδα. Ο γιατρός θα κάνει μια λεπτομερή εξέταση του παιδιού και θα δώσει ιδιαίτερη έμφαση στην κοιλιά. Πολύ συχνά ζητά να γίνουν εξετάσεις αίματος και πιθανό να ζητήσει να γίνουν εξετάσεις ούρων και ακτινογραφία. Το υπερηχογράφημα μπορεί να δώσει σημαντικές πληροφορίες για αυτό και συχνά ο γιατρός το ζητά να γίνει. 

Η θεραπεία είναι χειρουργική και συνίσταται σε εκτομή της σκωληκοειδούς. Στα σύγχρονα νοσοκομεία γίνεται με λαπαροσκόπηση, η οποία επιτρέπει τον πλήρη έλεγχο της κοιλιάς, την ανεύρεση τυχόν άλλων συνυπαρχουσών παθήσεων και μπορεί να χρησιμοποιηθεί ακόμη και σαν διαγνωστική εξέταση, όταν οι εργαστηριακές εξετάσεις δεν θέτουν τη διάγνωση.

Πηγές
-----

* Paidiatros.com
*

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σκωληκοειδίτιδα** |

* Βίντεο εγχειρήσεων σκωληκοειδίτιδας[*νεκρός σύνδεσμος*]

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85006090
* GND: 4139899-3
* BNF: cb11948199s (data)
* NDL: 00567879
* NKC: ph168772

 |

 |
Συντεταγμένες: 13°22′57″S 39°46′54″E﻿ / ﻿13.38250°S 39.78167°E﻿ / -13.38250; 39.78167

Η **Τσιούρε** (πορτογαλικά: Chiure) ή **Νέα Τσιούρε** (Novo Chiure) είναι μια πόλη της Συνοικίας Τσιούρε στην βορειοανατολική Μοζαμβίκη. Είναι η πρωτεύουσα της Επαρχίας Κάμπο Ντελγκάντο και της Συνοικίας Τσιούρε. Υπάρχει ένα νοσοκομείο που είναι υπό κατασκευή. Μόλις τελειώσει θα είναι το πρώτο στη Συνοικία.

Γεωγραφία
---------

Η Τσιούρε βρίσκεται νοτιοδυτικά της Κάμπο Ντελγκάντο και βορειοδυτικά της Μοζαμβίκης.

Δείτε επίσης
------------

* Συνοικία Τσιούρε

Παραπομπές
----------

1. ↑  «NGA GeoName Database». National Geospatial Intelligence Agency. Αρχειοθετήθηκε από το πρωτότυπο στις 8 Ιουνίου 2008. Ανακτήθηκε στις 26 Ιουνίου 2008.

Εξωτερικοί Σύνδεσμοι
--------------------

* Satellite map at Maplandia.com

|  |  |  |  |  |  |
| --- | --- | --- | --- | --- | --- |
| 

| π • σ • ε
Επαρχία Κάμπο Ντελγκάντο |
| --- |
|  |
| 
Πρωτεύουσα: Πέμπα |
|  |
| 
* Ανκουάμπε
* Κελιμάνε
* Κισάνγκα
* Μακομία
* Μακόντε Πλατώ
* Μεκούφι
* Μελούκο
* Μοσίμποα ντα Πράια
* Μοντεπουέζ
* Μουέδα
* Μπαλάμα
* Ναμούνο
* Νανγκάντε
* Πάλμα
* Τσιούρε
 |

 |
Ο όρος **σκυλάδικο** είναι υποτιμητικός χαρακτηρισμός για νυχτερινά κέντρα διασκέδασης στην Ελλάδα που προσφέρει χώρο για χορό και ζωντανή λαϊκή μουσική η οποία θεωρείται ποιοτικά κατώτερη. Μειωτικά χρησιμοποιείται και για τη περιγραφή ενός υποείδους του λαϊκού τραγουδιού. Ως σκυλάδικο αποκαλείται και η "παρακμιακή" μορφή του λαϊκού τραγουδιού.

Επίσης ο όρος χρησιμοποιούταν μειωτικά για νυχτερινά κέντρα διασκέδασης που ήταν είτε φθηνά είτε δεν είχαν την άδεια λειτουργίας, στα οποία η ελληνική μουσική που παιζόταν εκεί θεωρούταν κατώτερης ποιότητας και βρίσκονταν στα προάστια μιας πόλης ή κωμόπολης της Ελλάδας.. Στα σημερινά σκυλάδικα, η τυπική τους διάταξη συμπεριλαμβάνει μια υπερυψωμένη σκηνή, στην οποία οι τραγουδιστές και μουσικοί τραγουδούν ελληνικά τραγούδια, με την χρήση σημαντικά ενισχυμένων μπουζουκιών, ηλεκτρικών κιθάρων και άλλων οργάνων.

Παραπομπές
----------

1. ↑  Plamen K. Georgiev (15 Ιουνίου 2012). *Self-Orientalization in South East Europe*. Springer Science & Business Media. σελ. 55. ISBN 978-3-531-93271-2. Laïkó's relative known as "Skiladiko" is close to early Bulgarian chalga,
2. ↑  «Πώς βγήκε η λέξη «σκυλάδικο»;». alfavita.gr.
3. ↑  Dimitris Maniatis (3 March 2015). «Ευχαριστώ τα σκυλάδικα» (στα Greek). Ta Nea. .
4. ↑  «Μusipedia: Σκυλάδικο». Αρχειοθετήθηκε από το πρωτότυπο στις 18 Μαρτίου 2012. Ανακτήθηκε στις 25 Απριλίου 2020.
5. ↑  Artemis Leontis (2009). *Culture and Customs of Greece*. Greenwood Press. σελ. 153. ISBN 978-0-313-34296-7. The declasse version of bouzoukia is a certain kind of dive known by the charming name skyladiko, meaning "haunt of dogs"
6. ↑  Αντωνης Καρκαγιαννης (22 December 2002). «Το έτυμον της λέξεως «σκυλάδικο»». Kathimerini. .
Ο τελικός του Uefa **Champions League** για την περίοδο 2013-2014 διεξήχθη στη Λισαβόνα, ανάμεσα στις δύο μεγαλύτερες ποδοσφαιρικές ομάδες της Μαδρίτης, την Ρεάλ Μαδρίτης και την Ατλέτικο Μαδρίτης. Ο αγώνας έγινε την Κυριακή 24 Μαίου 2014 στο Estádio da Luz. Το τελικό σκορ του αγώνα ήταν 4-1 με νικήτρια την ομάδα της Ρεάλ Μαδρίτης που επικράτησε στην παράταση μετά το 1-1 του αρχικού ενενηνταλέπτου. Τα γκολ των Γκάρεθ Μπέιλ, Μαρσέλο, Κριστιάνο Ρονάλντο στην παράταση, αλλά και του Σέρχιο Ράμος στο 93ο λεπτό ήταν αυτά που χάρισαν την νίκη στη Βασίλισσα της Ευρώπης. Η Ατλέτικο Μαδρίτης είχε προηγηθεί στο πρώτο ημίχρονο με γκολ του Ντιέγκο Γοδίν.Αυτός ήταν ο 10ος τίτλος (La decima) που κατάκτησε η Ρεάλ Μαδρίτης στο θεσμό του Uefa Champions League (πριν ήταν Κύπελλο Πρωταθλητριών), 12 χρόνια μετά την τελευταία της κατάκτηση του τροπαίου το 2002.

Οι ποδοσφαιριστές που σκόραραν ήταν κατά σειρά οι:

* Σέρχιο Ράμος
* Γκάρεθ Μπέιλ
* Μαρσέλο
* Κριστιάνο Ρονάλντο

Ως νικητές της διοργάνωσης για τη σαιζόν 2013-2014 η Ρεάλ Μαδρίτης κατάφερε να κερδίσει την συμμετοχή της στο Uefa Super Cup 2014, όπου και αντιμετώπισε την νικήτρια του Uefa Europa League, Σεβίλλη. Το τελικό σκορ ήταν 2-0 υπέρ της Ρεάλ Μαδρίτης κατακτώντας και αυτό το κύπελλο.

Η πορεία προς τον τελικό
------------------------

Ρεάλ Μαδρίτης| Αντίπαλος | Αποτέλεσμα |
| --- | --- |
| Γαλατάσαράι | 6-1 (Φ) |
| Κοπεγχάγη | 4-0 (Γ) |
| Γιουβέντους | 2-1 (Γ) |
| Γιουβέντους | 2-2 (Φ) |
| Γαλατάσαράι | 4-1 (Γ) |
| Κοπεγχάγη | 2-0 (Φ) |
| Σάλκε | 1-6 (Φ) |
| Σάλκε | 3-1 (Γ) |
| Ντόρντμουντ | 3-0 (Γ) |
| Ντόρντμουντ | 0-2 (Φ) |
| Μπάγιερν Μονάχου | 1-0 (Γ) |
| Μπάγιερν Μονάχου | 4-0 (Φ) |

Η Ρεάλ Μαδρίτης αφότου κατάφερε να βγει πρώτη στον 2ο όμιλο μένοντας αήττητη, κλήθηκε να αντιμετωπίσει 3 γερμανικές ομάδες στον δρόμο για τον τελικό. Νικώντας 5 από τους 6 αγώνες προκρίθηκε στον τελικό μετά το επιβλητικό 4-0 επί της Μπάγιερν Μονάχου στο Μόναχο.

Ατλέτικο Μαδρίτης| Αντίπαλος | Αποτέλεσμα |
| --- | --- |
| Ζενίτ Αγιάς Πετρούπολης | 3-1 (Γ) |
| Πόρτο | 2-1 (Φ) |
| Αούστρια Βιέννης | 3-0 (Φ) |
| Αούστρια Βιέννης | 4-0 (Γ) |
| Ζενίτ Αγιάς Πετρούπολης | 1-1 (Φ) |
| Πόρτο | 2-0 (Γ) |
| Μίλαν | 1-0(Φ) |
| Μίλαν | 4-1 (Γ) |
| Μπαρτσελόνα | 1-1 (Φ) |
| Μπαρτσελόνα | 1-0 (Γ) |
| Τσέλσι | 0-0 (Γ) |
| Τσέλσι | 1-3 (Φ) |

Η Ατλέτικο Μαδρίτης κέρδισε με ευκολία τον 7ο όμιλο του UEFA Champions League σημειώνοντας 5 νίκες και μόλις 1 ισοπαλία. Στη συνέχεια απέκλεισε κατά σειρά τις Μίλαν, Μπαρτσελόνα και Τσέλσι.

Παραπομπές
----------

1. ↑  «Ρεάλ - Ατλέτικο 4-1 (παρ.)». *www.sport24.gr*. Ανακτήθηκε στις 6 Ιουνίου 2021.
2. ↑  «La Decima, the game that changed Real Madrid's history». *MARCA in English* (στα Αγγλικά). 24 Μαΐου 2019. Ανακτήθηκε στις 6 Ιουνίου 2021.
3. ↑  «European Cup - winners and history». *www.footballhistory.org*. Ανακτήθηκε στις 6 Ιουνίου 2021.
4. ↑  «Bayer 04 Leverkusen - Real Madrid, May 15, 2002 - UEFA Champions League - Match sheet». *www.transfermarkt.com* (στα Αγγλικά). Ανακτήθηκε στις 6 Ιουνίου 2021.
5. ↑  UEFA.com (1 Ιουνίου 2015). «2014 Super Cup: Ronaldo delights Madrid against Sevilla | UEFA Super Cup». *UEFA.com* (στα Αγγλικά). Ανακτήθηκε στις 6 Ιουνίου 2021.
Η **Τζόις Κάρολ Βίνσεντ** (15 Οκτωβρίου 1965 - γ. Δεκέμβριος 2003) ήταν μια βρετανίδα της οποίας ο θάνατος της πέρασε απαρατήρητος για περισσότερο από δύο χρόνια, καθώς το πτώμα της βρέθηκε στο διαμέρισμά της στο Λονδίνο.

Πριν από το θάνατό της, η Βίνσεντ είχε κόψει σχεδόν κάθε επαφή με αυτούς που την ήξεραν. Παραιτήθηκε από τη δουλειά της το 2001, και μεταφέρθηκε σε καταφύγιο για τα θύματα της ενδοοικογενειακής βίας. Περίπου την ίδια εποχή, άρχισε να περιορίζει την επαφή με τους φίλους και την οικογένεια της. Πέθανε στο διαμέρισμα της τον Δεκέμβριο του 2003 χωρίς να το καταλάβουν ούτε η οικογένεια, ούτε η φίλοι της, ούτε η συνάδελφοί της, ούτε οι γείτονες της το κατάλαβαν. Τα λείψανα της ανακαλύφθηκαν στις 25 Ιανουαρίου 2006, με τα αιτία θανάτου της να πιστεύεται ότι ήταν μια κρίση άσθματος ή επιπλοκές από ένα πρόσφατο πεπτικό έλκος.

Η ζωή και ο θάνατος της ήταν το θέμα στο *Dreams of a Life*, μια δραματική ταινία-ντοκιμαντέρ του 2011. Η ταινία και η ζωή της Βίνσεντ ενέπνευσαν το άλμπουμ *Hand. Cannot. Erase.* από τον μουσικό Στίβεν Γουίλσον.

Ταινία
------

Μια ταινία για τη Τζόις, το Dreams of a Life, σε σενάριο και σκηνοθεσία την Κάρολ Μόρλεϊ, με την Ζόι Άστον να υποδύεται την Τζόις, κυκλοφόρησε το 2011. Η Μόρλεϋ κάνει συνεντεύξεις από ανθρώπους που είχαν γνωρίσει την Τζόις. Αυτοί την περιγράφουν μια όμορφη, έξυπνη, κοινωνική και δραστήρια γυναίκα, που κατά τους οποίους υποτίθεται ότι "ήταν κάπου μακριά και έχει μία καλύτερη ζωή από αυτήν». Κατά τη διάρκεια της ζωής της, γνώρισε προσωπικότητες όπως ο Νέλσον Μαντέλα, Μπέν Κίνγκ, Τζιλ Σκοτ-Χίρον, και την Μπέττυ Ράιτ, και ήταν επίσης σε δείπνο με τον Στίβι Γουόντερ.

Άλμπουμ από τον Στίβεν Γουίλσον
-------------------------------

Στις 4 Νοεμβρίου του 2014 ο αγγλός μουσικός Στίβεν Γουίλσον ανακοίνωσε ότι η τέταρτη κυκλοφορία του CD του, με τίτλο Hand. Cannot. Erase. Θα πρέπει να βασίζεται στη ζωή της Βίνσεντ. Σύμφωνα με τον Γουίλσον, ο ίδιος εμπνεύστηκε για την δημιουργία του concept album αφού είδε την ταινία Dreams of a Life.

Παραπομπές
----------

1. 1 2 3  Morley, Carol (9 October 2011). «Joyce Carol Vincent: How could this young woman lie dead and undiscovered for almost three years?». *The Guardian*. .
2. ↑  Steven Wilson at Air Studios – Part 2: Concept and Inspiration | StevenWilsonHQ.com Retrieved June 12, 2016
3. ↑  «Steven Wilson Explains New Album's Concept and Inspiration, Shares Fresh Music in New Clip». *Ultimate-Guitar.Com*. 11 Φεβρουαρίου 2014. Ανακτήθηκε στις 12 Ιουνίου 2016.

Εξωτερικοί σύνδεσμοι
--------------------

* 13937332 Τζόις Βίνσεντ στο *Find a Grave* (Αγγλικά)

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 308698236
* LCCN: no2014057122

 |

 |
Ο **Φραγκίσκος Β΄ Κρίσπος** (1417 - 1463), ήταν κύριος της Σαντορίνης και αργότερα δούκας της Νάξου (1463).

Ο Φραγκίσκος Β΄ ήταν ο πρωτότοκος γιος του Νικολό, αυθέντη της Σύρου και της Σαντορίνης, και της Ευδοκίας (Βαλέντζας) Μεγάλης Κομνηνής, κόρης του Δαυίδ, τελευταίου αυτοκράτορα της Τραπεζούντας. Ο πατέρας του κληροδότησε τη Σαντορίνη σε αυτόν, τη Σύρο στον Αντώνιο, ενώ ο τρίτος αδελφός Μάρκος έγινε Ιωαννίτης ιππότης. Από τις επτά αδελφές του, η Φιορέντσα ήταν μητέρα της Κατερίνας Κορνάρο, τελευταίας βασίλισσας της Κύπρου. Ο πατέρας του ήταν ο μικρότερος αδελφός του Γουλιέλμου Β' και είχαν συμφωνήσει να διαδεχθεί τον Γουλιέλμο Β' ο Νικολό. Ο πατέρας του όμως απεβίωσε το 1450, έτσι η συμφωνία ίσχυε για τον γιο του Φραγκίσκο. Πράγματι όταν το 1463 απεβίωσε ο γέρων πια θείος του, τον διαδέχθηκε. Σε λίγο ο νέος δούκας της Νάξου ασθένησε βαριά και πήγε στην (υπό Βενετική κυριαρχία) Κορώνη σε ιατρό, απεβίωσε όμως αργότερα εκεί.

Τον διαδέχθηκαν οι γιοί του, πρώτα ο Ιάκωβος Γ΄ Κρίσπος και έπειτα ο Ιωάννης Γ΄ Κρίσπος.

Οικογένεια
----------

Ο Φραγκίσκος Β΄ νυμφεύτηκε πρώτα τη Γουλιέλμα Τζόρτζι, χωρίς να αποκτήσει απογόνους και έπειτα την Πετρονίλα Μπέμπο με την οποία απέκτησε τα εξής τέκνα:

* Μαργαρίτα, παντρεύτηκε πρώτα τον Μάρκο Κουιρίνι και έπειτα τον Αμπρόζιο Κονταρίνι
* Ιάκωβος Γ΄ Κρίσπος, δούκας της Νάξου, νυμφεύτηκε την Κατερίνα Γκοζαντίνι
* Ιωάννης Γ΄ Κρίσπος, δούκας της Νάξου, που η σύζυγός του ήταν από την οικογένεια Μοροζίνι.

Παραπομπές
----------

1. ↑  Miller, William. The Latins in the Levant: A History of Frankish Greece (1204–1566). London: 1908

Πηγές
-----

* W. Miller Η Φραγκοκρατία στην Ελλάδα 1204-1566 , Γ' έκδοση 1997


|  |
| --- |
| Φραγκίσκος Β΄ Κρίσπος **Οίκος των Κρίσπων****Γέννηση:** 1417 **Θάνατος:** 1463 |
| Βασιλικοί τίτλοι |
| ΠροκάτοχοςΓουλιέλμος Β΄ Κρίσπος | **Δούκας του Αρχιπελάγους**1463 | ΔιάδοχοςΙάκωβος Γ΄ Κρίσπος |
Ο **Φραγκίσκος Γ΄** (1535 - 1551) από τον Οίκο των Βαλουά-Ορλεάνης ήταν δούκας του Λονγκεβίλ (1537-51).

Βιογραφία
---------

Ήταν γιος του Λουδοβίκου Β΄ δούκα του Λονγκεβίλ και της Μαρίας του Οίκου Λωρραίνης, κόρης του Κλωντ δούκα του Γκιζ. 

Ο πατέρας του απεβίωσε το 1537 και ο Φραγκίσκος Γ΄ τον διαδέχθηκε 2 ετών. Η χήρα μητέρα του, που ο πρώτος της γάμος κράτησε τρία έτη, παντρεύτηκε δεύτερη φορά με τον Ιάκωβο Ε΄ Στιούαρτ της Σκωτίας, που έψαχνε Γαλλίδα σύζυγο για να ενισχύσει τη Γαλλο-Σκωτική συμμαχία του. Ο γάμος έγινε το 1538 και η Μαρία εμπιστεύτηκε τη φροντίδα του Φραγκίσκου Γ΄ στη μητέρα της Αντουανέτα των Βουρβόνων. Το 1542 έμεινε πάλι χήρα· έπρεπε να αναθρέψει την κόρη τους Μαρία Στιούαρτ. Αυτή το 1547 αρραβωνιάστηκε τον Φραγκίσκο Β΄ της Γαλλίας και η 5ετής Μαρία μετέβη στην Αυλή της Γαλλίας, ακολουθώντας τη συμφωνία του αρραβώνα.

Το 1550 η μητέρα του Φραγκίσκου Γ΄ μπορούσε να επιστρέψει στη Γαλλία, στον 15ετή γιο της. Το επόμενο έτος ο νεαρός δούκας ασθένησε και απεβίωσε. Τον διαδέχθηκε ο εξάδελφός του Λέονορ, γιος του θείου του Φραγκίσκου.

Εξωτερικοί σύνδεσμοι
--------------------

* Liste des ducs de Longueville


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα François III d'Orléans, Duke of Longueville  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Ο **Τζόναθαν Σοριάνο** είναι Ισπανός ποδοσφαιριστής, γεννημένος στις 24 Σεπτεμβρίου του 1985 στο Ελ Πόντ Ντε Βιλομάρα της Βαρκελώνης. Σήμερα αγωνίζεται στην αυστριακή Σάλτσμπουργκ ως επιθετικός.

Ο Σοριάνο ξεκίνησε την καριέρα του στην Εσπανιόλ το 2001, όπου αγωνίστηκε σε 112 παιχνίδια και σκόραρε 35 φορές. Το 2006 δόθηκε δανεικός στην Αλμερία, όπου συμμετείχε σε 17 αγώνες και έβαλε 7 γκολ. Το 2007 μετακινήθηκε με τη μορφή δανεισμού στην Πόλι Εχίδο όπου συμμετείχε σε 12 παιχνίδια και τρύπησε τα δίχτυα των τερμάτων των αντίπαλων τερματοφυλάκων 2 φορές. Το 2009 δόθηκε δανεικός στην Αλμπαθέτε όπου αγωνίστηκε σε 11 παιχνίδια και σκόραρε 1 φορά. Το 2009 μετακινήθηκε στην δεύτερη ομάδα της Μπαρτσελόνα, όπου μέσα σε 79 παιχνίδια σκόραρε 54 φορές. Το 2012 μετακινήθηκε στην Αούστρια Σάλτσμπουργκ, όπου συμμετείχε μέχρι τώρα σε 75 παιχνίδια και έβαλε 69 γκολ.

Το καλοκαίρι του 2013 έγινε αρχηγός της Σάλτσμπουργκ και την προηγούμενη σεζόν βραβεύτηκε ως πρώτος σκόρερ του Γιουρόπα Λιγκ. Με την Εσπανιόλ έχει κατακτήσει το Κόπα Ντελ Ρέι 2005-6 και ήταν φιναλίστ στο Γιουρόπα Λιγκ 2006-7, ενώ με την Σάλτσμπουργκ κατέκτησε 2 τίτλους:το πρωτάθλημα Αυστρίας τις σεζόν 2011-12 και 2013-14.

Από το 2003 αγωνίζεται στην εθνική ομάδα της Καταλονίας.

Παραπομπές
----------

1. ↑  (πολλαπλές γλώσσες) *Transfermarkt*. 7893. Ανακτήθηκε στις 9  Οκτωβρίου 2017.
2. ↑  «Enciclopèdia de l'esport català» (Καταλανικά) Grup Enciclopèdia. 2012. 12052.
3. ↑  (Ισπανικά) *Argentine Soccer Database*. 52097.
Συντεταγμένες: 35°10′34.49305″N 33°21′49.95979″E﻿ / ﻿35.1762480694°N 33.3638777194°E﻿ / 35.1762480694; 33.3638777194

Για άλλες χρήσεις, δείτε: Σελιμιγιέ.
Αυτό το λήμμα αφορά το χωριό της ΤΔΒΚ.  Για τη συνοικία της Κυπριακής Δημοκρατίας, δείτε: Αγία Σοφία (συνοικία Λευκωσίας).  

Το **Σελιμιγιέ** είναι συνοικία της Βόρειας Λευκωσίας στην Τουρκική Δημοκρατία Βορείου Κύπρου. Το έδαφος της συνοικίας ανήκει εκ του νόμου (de jure) στην Κυπριακή Δημοκρατία, σύμφωνα με την οποία η συνοικία ονομάζεται Αγία Σοφία. Ωστόσο, μετά την τουρκική εισβολή του 1974, η συνοικία δεν ελέγχεται από την Κυπριακή Δημοκρατία και εκ των πραγμάτων (de facto) ανήκει στο μη αναγνωρισμένο κράτος της Τουρκικής Δημοκρατίας Βορείου Κύπρου.
Η **σεληνιακή γεωλογική χρονολογική κλίμακα** (ή **σεληνολογική χρονολογική κλίμακα**) διαιρεί την ιστορία του δορυφόρου της Γης σε έξι γενικά αναγνωρισμένες γεωλογικές περιόδους:

* Κοπερνίκια περίοδος: 1100 MY έως παρόν
* Ερατοσθένεια περίοδος: 3200 MY έως 1100 MY
* Ανώτερη Ίμβρια εποχή: 3800 MY έως 3200 MY
* Κατώτερη Ίμβρια εποχή: 3850 MY έως 3800 MY
* Νεκτάρια εποχή: 3920 MY έως 3850 MY
* Προνεκτάρια εποχή: 4550 MY έως 3920 MY

Οι αξίες αυτών των χρονικών περιόδων είναι ακόμα υπό συζήτηση, καθώς οι υποδιαιρέσεις βασίζονται σε σημαντικά σεληνιακά γεωλογικά, τα οποία είναι δύσκολο να προσδιοριστούν επακριβώς. Τα περισσότερα από τα σεληνιακά δείγματα που χρησιμοποιήθηκαν για την ανάπτυξη της σεληνιακής γεωλογικής χρονολογικής κλίμακας είναι βασάλτες της Ίμβριας εποχής. Δείγματα πριν και μετά από αυτή την περίοδο είναι σπανιότερα και έχουν επηρεαστεί από βίαιες συγκρούσεις, γεγονότα δηλαδή που δυσχεραίνουν τον καθορισμό της ραδιομετρικής ηλικίας. 

Σε πολλές σεληνιακές περιοχές -κυρίως σεληνιακά όρη- οι πλανητολόγοι δεν μπορούν να διακρίνουν μεταξύ των υλικών της Νεκτάριας και της Προνεκτάριας εποχής. Αυτά τα στρώματα αποκαλούνται γενικώς υλικά της Προΐμβριας εποχής.

Δείτε επίσης
------------

* Γεωλογία της Σελήνης
Ο **τελλουροβισμουθίτης** είναι ορυκτό τελλουριούχο βισμούθιο (Bi2Te3). Κρυσταλλώνεται στο τριγωνικό σύστημα, ενώ υπάρχει φυσικός σχισμός κατά τη διεύθυνση (0001), καθώς ο κρύσταλλος είναι ουσιαστικά φυλλώδης σε αυτό το επίπεδο. Είναι μαλακό ορυκτό, με σκληρότητα στην Κλίμακα Μος 1,5 μέχρι 2, και βαρύ, με πυκνότητα 7,815 γραμμάρια ανά κυβικό εκατοστό. Το χρώμα του είναι γκρίζο θολό, αλλά εμφανίζεται γυαλιστερό σε φρέσκοκομμένες επιφάνειες κατά τη διεύθυνση του σχισμού

Ανακάλυψη και πού συναντάται
----------------------------

Περιγράφηκε για πρώτη φορά το 1815. Οι πρώτες τοποθεσίες που ανευρέθηκε ήταν το ορυχείο Μόσναπ στη λίμνη Τόκε της κομητείας Τέλεμαρκ της Νορβηγίας, το ορυχείο Little Mildred στην Κομητεία Χιντάλγκο του Νέου Μεξικού και το ορυχείο Boly Field στο Dahlonega της Τζόρτζια.

Ο τελλουροβισμουθίτης απαντάται σε υδροθερμικές φλέβες χρυσού-χαλαζία που είναι φτωχές σε θείο, και γενικότερα μαζί με αυτοφυή χρυσό, αυτοφυές βισμούθιο, τετραδυμίτη, αλταΐτη, χαλκοπυρίτη και πυρροτίτη.

Παραπομπές
----------

1. 1 2  Handbook of Mineralogy

Πηγές
-----

* D.M. Chizhikov & V.P. Shchastlivyi: *Tellurium and Tellurides*, Nauka Publishing, Μόσχα 1966


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Tellurobismuthite  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το **Φιλελεύθερο κόμμα Σερβίας** (*σερβικά : Српској либералној странци*) ήταν πολιτικό κόμμα της Σερβίας από το 1989 έως το 2014[1]. Ιδρύθηκε από τους Κόστα Σαβόσκι και Νίκολα Μιλόσεβιτς στις 14 Δεκεμβρίου 1989 και καταχωρήθηκε στις πολιτικές οργανώσεις στις 7 Αυγούστου 1990[1].

Το κόμμα συμμετείχε πρώτη φορά στις προεδρικές εκλογές του 1990 όπου υποστήριξε την υποψηφιότητα του Πέντραγκ Βούλετιτς[2]. Ο Βούλετιτς πήρε 5.019 ψήφους ή το 0,10 %. 

Στις 24 Ιανουαρίου 2014 το Φιλελεύθερο κόμμα δεν κατάφερε να μαζέψει 10.000 υπογραφές που χρειαζόταν για την έκδοση νέας άδειας πολιτικού κόμματος[1]. Μετά από αυτή την εξέλιξη το κόμμα αποφασίστηκε να συνεχίσει σαν μη κυβερνητική οργάνωση και όταν καταφέρει να αποκτήσει πόρους και τις ανάλογες υπογραφές να ξανά κατέβει στις εκλογές[1]. Τελευταίος πρόεδρος των Φιλελευθέρων ήταν ο Ντούσαν Μιχαΐλοβιτς[1].

Παραπομπές
----------

1. 1 2 3 4 5  Политичка сцена без Либерала Србије, СДП-а, СЛС-а
2. ↑  Ex-Communist Chief Takes The Lead in Serbia's Election, New York Times, 10 December 1990
Ο Ιωάννης Α΄ της Πορτογαλίας, γιος της Τερέζας Λοουρένσο.
Η **Τερέζα**, πορτογαλ. Teresa Lourenço (γενν. 1330) ήταν ερωμένη του Πέτρου Α΄ της Πορτογαλίας.

Βιογραφία
---------

Γεννήθηκε στη Λισαβόνα. Σύμφωνα με τον Φερνάο Λόπες, Πορτογάλο χρεονικογράφο του 15ου αι. ήταν ευγενής και ονομαζόταν δόνα Τερέιζα Λοουρένσο από τη Γαλικία. Όμως τον 18ο αι. αποδείχθηκε από τον Αντόνιο Γκαετάνο ντε Σόουζα, με έγγραφο που βρήκε στο Εθνικό Αρχείο ντα Τόρρε ντο Τόμπο, ότι ήταν μία κοινή κόρη από τη Λισαβόνα. Η μητέρα της Σάντσα Μαρτίνς και ο πατέρας της Λοουρένσο ήταν έμποροι.

Έπειτα από τη δολοφονία τής Ινές ντε Κάστρο, 2ης συζύγου του Πέτρου Α΄, ο βασιλιάς έκανε σχέση μαζί της. Η Τερέζα έμεινε έγκυος και έκανε τον Ιωάννη. Ο Πέτρος Α΄ εμπιστεύθηκε το παιδί στον πατέρα της για την ανατροφή του με σκοπό να τον κάνει ιππότη. Πράγματι το 1364 ο Ιωάννης έγινε μεγάλος Μάγιστρος του Τάγματος του Αβίς. Μάλιστα, έπειτα από την Κρίση των ετών 1383-85, έγινε και βασιλιάς της Πορτογαλίας.

Έπειτα από τη γέννηση του Ιωάννη, δεν γνωρίζουμε κάτι για την Τερέζα, για τη σχέση με τον γιο της, τον Πέτρο Α΄ ή αν παντρεύτηκε. Μέσω του γιου της, έγινε η πρόγονος διαφόρων ηγεμόνων: του Ερρίκου του *Θαλασσοπόρου*, του Καρόλου δούκα της Βουργουνδίας, της Ισαβέλλας Α΄ της Καστίλης, του Μαξιμιλιανού Α΄ της Γερμανίας και του Καρόλου Ε΄ της Γερμανίας.

Οικογένεια
----------

Ήταν ερωμένη του Πέτρου Α΄ του Πορτογαλικού Οίκου της Ιβρέας βασιλιά της Πορτογαλίας και είχε τέκνο:

* Ιωάννης Α΄ 1357-1433, βασιλιάς της Πορτογαλίας.

Πηγές
-----

* Williamson, D. 1988. Debrett's Kings and Queens of Europe

Υποσημειώσεις
-------------

1. ↑  Darryl Roger Lundy: (Αγγλικά) *The Peerage*.
2. ↑  Leo van de Pas: (Αγγλικά) *Genealogics*. 2003.
3. ↑  Ιωάννης Α΄ της Πορτογαλίας > Ερρίκος ο *Θαλασσοπόρος*
4. ↑  Ιωάννης Α΄ της Πορτογαλίας > Ισαβέλλα της Πορτογαλίας > Κάρολος δούκας της Βουργουνδίας
5. ↑  Ιωάννης Α΄ της Πορτογαλίας > Εδουάρδος της Πορτογαλίας > Ελεονώρα της Πορτογαλίας > Μαξιμιλιανός Α΄ της Γερμανίας
6. ↑  Μαξιμιλιανός Α΄ της Γερμανίας > Φίλιππος Α΄ της Καστίλης > Κάρολος Ε΄ της Γερμανίας
Ο **φιλελεύθερος συντηρητισμός** είναι μια πολιτική ιδεολογία που συνδυάζει συντηρητικές πολιτικές με φιλελεύθερες στάσεις, ειδικά σε οικονομικά θέματα αλλά και σε κοινωνικά θέματα, αντιπροσωπεύοντας ένα είδος πολιτικού συντηρητισμού που επηρεάζεται έντονα από τον φιλελευθερισμό. 

Η ιδεολογία ενσωματώνει την κλασική-φιλελεύθερη άποψη για τον οικονομικό παρεμβατισμό, σύμφωνα με την οποία τα άτομα πρέπει να είναι ελεύθερα να συμμετέχουν στην αγορά και να δημιουργούν πλούτο χωρίς κυβερνητική παρέμβαση. Ωστόσο, οι φιλελεύθεροι συντηρητικοί υποστηρίζουν επίσης ότι τα άτομα δεν μπορούν να εξαρτώνται πλήρως από την ατομική τους ευθύνη για να ενεργούν υπεύθυνα σε άλλους τομείς της ζωής, οπότε χρειάζονται την κρατική παρέμβαση. Επομένως, πιστεύουν ότι ένα ισχυρό κράτος είναι απαραίτητο για τη διασφάλιση του νόμου και της τάξης και ότι χρειάζονται θεσμοί για να καλλιεργήσουν ένα αίσθημα υποχρέωσης και ευθύνης έναντι του έθνους. Υποστηρίζουν επίσης τις πολιτικές ελευθερίες, μαζί με ορισμένες κοινωνικά συντηρητικές θέσεις. 

Στην Ευρώπη, ο φιλελεύθερος συντηρητισμός είναι η κυρίαρχη μορφή του σύγχρονου συντηρητισμού και της κεντροδεξιάς πολιτικής. Τα περισσότερα ευρωπαϊκά φιλελεύθερα-συντηρητικά κόμματα προσχωρούν στο Ευρωπαϊκό Λαϊκό κόμμα, που δημιουργήθηκε αρχικά από χριστιανοδημοκράτες.

Παρότι οι δύο έννοιες, του «συντηρητισμού» και του «φιλελευθερισμού», είχαν διαφορετικές σημασίες, με την πάροδο του χρόνου και σε όλες τις χώρες ο όρος «φιλελεύθερος συντηρητισμός» έχει χρησιμοποιηθεί σε αρκετές διαφορετικές περιπτώσεις. Έρχεται σε αντίθεση με τον αριστοκρατικό συντηρητισμό, ο οποίος απορρίπτει την αρχή της ισότητας ως κάτι ασυμβίβαστο με την ανθρώπινη φύση τονίζοντας ταυτόχρονα την *ιδέα της φυσικής ανισότητας*.

Με το πέρας των ετών, η συντηρητική ιδεολογία στις δημοκρατικές χώρες «αγκάλιασε» και υιοθέτησε τυπικούς φιλελεύθερους θεσμούς, όπως το κράτος δικαίου, την ατομική ιδιοκτησία, την ελεύθερη οικονομία της αγοράς κ.α. Κάνοντας το φιλελεύθερο στοιχείο του φιλελεύθερου συντηρητισμού να γίνει αποδεκτό από την πλευρά συντηρητικού στρατοπέδου.

Παραπομπές
----------

1. ↑  Nordsieck, Wolfram (2020). «Content». *Parties and Elections in Europe*.
2. 1 2  «Liberal Conservatism». *The new rambler*.
3. ↑  Professor Noah Gidrom. «What's right for the centre-right parties». *UK in a changing Europe*.
4. ↑  «Continental Europe». *Britannica*.
sdgΟ **Τζόκερ**
Ο **Τζόκερ** (*joker),* γνωστός και ως **Τρελλός**, είναι ανορθόδοξος πεσσός στο σκάκι, ο οποίος σπάνια χρησιμοποιείται σε σκακιστικά προβλήματα. Επινοήθηκε από τον διάσημο συνθέτη σκακιστικών προβλημάτων Τόμας Ρέινερ Ντόσον(T. R. Dawson). O Jester από το Jester Chess βασίζεται σε αυτό το κομμάτι.

Κίνηση
------

Ο Τζόκερ μπορεί να κινηθεί όπως το τελευταίο κομμάτι που μετακινήθηκε από τον αντίπαλο. Για παράδειγμα, αν ο αντίπαλος παίξει τον ίππο, ο παίκτης μπορεί να κάνει μια κίνηση του ίππου με τον Τζόκερ. (Δεν γίνεται διάκριση για κινήσεις που αιχμαλωτίζουν ένα κομμάτι ή όχι.) Όταν κινείται σαν βασιλιάς, ο Τζόκερ *δεν* επηρεάζεται από το σαχ.

Λεπτομέρειες
------------

Ακόμη και σε θέση ματ, ο Τζόκερ μπορεί να αλλάξει το είδος της κίνησής του. Δεν είναι γνωστό αν ο Τζόκερ μπορεί να κάνει προαγωγή σε άλλο κομμάτι όταν κινείται σαν πιόνι.

Βιβλιογραφία
------------

Παραπομπές
----------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Ανορθόδοξοι πεσσοί |
| --- |
|  |
| 

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | Πρίγκιπας |  | ΑμαζόναΑκρίδα |  | ΒεζίρηςΚαταπέλτηςΤανκ |  | ΦερζΕλέφαντας |  | ΕφιάλτηςΚαμήλαΦοίνικας |  | ΑντιπιόνιΛοχίας |
|  | ΠριγκίπισσαΑρχιεπίσκοποςΚαρδινάλιος |  | ΑυτοκράτειραΚαγκελλάριοςΣτρατάρχης |  | ΚαμηλοπάρδαληΚιρίν |  | Ταξιδευτής |  | ΜονόκερωςΡινόκεροςΚοράκι |  | Ζέβρα |
|  |  |  |  | ΤζόκερΤρελλός |  | Πρωταθλητής |  | Μάγος |

 |
|  |
| 
Σκάκι · Ορθόδοξοι πεσσοί |

 |
Η **Φιλαρμονική Ορχήστρα του Ισραήλ** (εβραϊκά: התזמורת הפילהרמונית הישראלית‎) είναι ισραηλινή συμφωνική ορχήστρα με έδρα το Θέατρο «Τσαρλς Μπρόνφμαν» στο Τελ Αβίβ.

Ιστορία
-------

Η Φιλαρμονική Ορχήστρα του Ισραήλ ιδρύθηκε ως Συμφωνική Ορχήστρα της Παλαιστίνης από τον Πολωνό βιολιστή Μπρονίσλαβ Χουμπέρμαν το 1936, σε μία εποχή που πολλοί Εβραίοι μουσικοί απολύθηκαν από αρκετές ευρωπαϊκές ορχήστρες. Η εναρκτήρια συναυλία έλαβε χώρα στο Τελ Αβίβ στις 26 Δεκεμβρίου του 1936 με την ορχήστρα να βρίσκεται υπό τη διεύθυνση του Αρτούρο Τοσκανίνι. Τα καθήκοντα του πρώτου αρχιμουσικού ανέλαβε ο Γουίλιαμ Στάινμπεργκ.

Αρχιμουσικός μεταξύ 1938 και 1945 ήταν ο Λίο Κέστενμπεργκ, ο οποίος, όπως και πολλά μέλη της ορχήστρας, ήταν Γερμανοεβραίος που αναγκάστηκε να αναγκάστηκε να φύγει εξαιτίας της ανόδου του ναζισμού και τις διώξεις των Εβραίων. Κατά τη διάρκεια του Β΄ Παγκοσμίου Πολέμου, η ορχήστρα εμφανίστηκε πολλές φορές ενώπιον των στρατιωτών των συμμαχικών δυνάμεων, συμπεριλαμβανομένης μίας εκδήλωσης του 1942 για στρατιώτες της Εβραϊκής Ταξιαρχίας στο Ελ Αλαμέιν, ενώ κατά τη λήξη του πολέμου, έπαιξε προς τιμήν του απελευθερωμένου Βελγίου. Το 1948, μετά την ίδρυση του Κράτους του Ισραήλ, η ορχήστρα πήρε την τωρινή της ονομασία.

Εφτά χρόνια αργότερα, το 1955, η ορχήστρα εμφανίστηκε στο Βατικανό για λογαριασμό του Πάπα Πίου ΙΒ΄ ως ένδειξη εκτίμησης για τη βοήθεια που προσέφερε στους Εβραίους θύματα του ναζισμού κατά τη διάρκεια του πολέμου.

Αρχιμουσικοί που ξεχώρισαν στα τόσα χρόνια ύπαρξης της ορχήστρας είναι ο Λέοναρντ Μπέρνσταϊν και ο Ζούμπιν Μέτα. Ο Μπέρνσταϊν ξεκίνησε να διατηρεί στενούς δεσμούς με την ορχήστρα από το 1947 και το 1988 η ορχήστρα του απένειμε τον τίτλο του Αξιέπαινου Μαέστρου, τον οποίο διατήρησε μέχρι και τον θάνατό του το 1990.

Παραπομπές
----------

1. ↑  Ubl-Orack, Robin. «Outplaying Hitler: The Creation of the Palestine Symphony Orchestra». *Bridges for Peace* (στα Αγγλικά). Ανακτήθηκε στις 5 Ιουλίου 2022.
2. ↑  «Israeli Artists Played for Pontiff». *Australian Jewish Times*. 17 Οκτ 1958.. Ανακτήθηκε στις 2022-07-05.

Εξωτερικοί σύνδεσμοι
--------------------

* Επίσημη ιστοσελίδα

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 159374172
* LCCN: n81019530
* ISNI: 0000 0001 0946 5312
* GND: 5287020-0
* SUDOC: 108088898
* BNF: cb139041429 (data)
* BIBSYS: 38449
* MusicBrainz: c8a88cc7-c93e-42b5-ba29-68859b5716e3
* NLA: 35997098
* NKC: mzk2004227522
* CiNii: DA0847339X

 |

 |
Από το 2017 η Τουρκία διατηρεί **στρατιωτική βάση** στη παραθαλάσσια περιοχή της Jaziira, στη Μογκαντίσου της Σομαλίας. Η βάση αυτή είναι οι μεγαλύτερες υπερπόντιες εγκαταστάσεις της Τουρκίας.

Ιστορία
-------

Η βάση άνοιξε επίσημα στις 30 Σεπτεμβρίου του 2017 σε μία τελετή στην οποία παρεβρέθη ο στρατηγός των Τουρκικών Ένοπλων Δυνάμεων Χουλούσι Ακάρ και ο πρωθυπουργός της Σομαλίας Χασάν Αλί Kαΐρ.  Η κατασκευή της βάσης κόστισε περίπου 50 εκατομμύρια δολλάρια και διήρκησε 2 χρόνια.

Λειτουργία
----------

Η στρατιωτική βάση αναμένεται να βοηθήσει τη διατήρηση της ειρήνης στη χώρα. Επίσης περιλαμβάνει κέντρο εκπαίδευσης και πάνω από 10.000 Σομαλοί στρατιώτες αναμένεται να εκπαιδευτούν στη βάση, σύμφωνα με Τούρκους στρατιωτικούς.  Μπορεί να εκπαιδεύσει και να φιλοξενήσει περίπου 1.000 στρατιώτες τη φορά.  Η βάση είναι περίπου 4 τ.χλμ. σε έκταση. Περισσότεροι από 200 Τούρκοι στρατιωτικοί βρίσκονται εγκατεστημένοι μόνιμα στη βάση. Να σημειωθεί ότι από το 1991 η Σομαλία βρίσκεται σε εμφύλιο πόλεμο.

Εξωτερικοί Σύνδεσμοι
--------------------

* Ρεπορτάζ του TRT World

Δείτε Επίσης
------------

* Κατάλογος Στρατιωτικών Βάσεων της Τουρκίας

Αναφορές
--------

1. 1 2 3 4 5  Hussein, Abdirahman; Coskun, Orhan (September 30, 2017). «Turkey opens military base in Mogadishu to train Somali soldiers». Reuters. .
2. ↑  The Associated Press (September 30, 2017). «Turkey opens military training base in Somalia capital». *The Washington Post*. Αρχειοθετήθηκε από το πρωτότυπο στις 2018-11-29.. Ανακτήθηκε στις 2018-02-14. *«The Turkish chief of staff Gen. Hulusi Akar and Somali Prime Minister Hassan Ali Khaire inaugurated the newly-constructed facility on Saturday.»*
3. 1 2  «Turkey sets up largest overseas army base in Somalia». Al Jazeera English. October 1, 2017.. Ανακτήθηκε στις October 2, 2017.
4. ↑  Hussein, Mohamed Olad (September 30, 2017). «Turkey Opens Largest Foreign Military Base in Mogadishu». Voice of America*.. Ανακτήθηκε στις October 2, 2017.*
Το μαυσωλείο του Σκίλουρου
Ο **Σκιλούρος** ή **Σκίλουρος** ήταν βασιλιάς των Σκυθών κατά την ελληνιστική περίοδο, έζησε στα τέλη του 2ου αιώνα π.Χ.. Το βασίλειο του καταλάμβανε τη περιοχή της σημερινής Κριμαίας με πρωτεύουσα τη Νεάπολη όπου βρίσκονταν και τα ανάκτορα του, στα ανατολικά συνόρευε με το ελληνιστικό Βασίλειο του Πόντου. Γύρω στο 199-197 π.Χ. οι Ολβιοπολίται  Ποσίδεος και Ευμένης ίδρυσαν τη μικρή πόλη της Νεάπολης.  Αργότερα ο Σκύλουρος έκανε τη Νεάπολη πρωτεύουσά του. 

Διαδέχτηκε στον Θρόνο τον Άργοτο, και όπως αναφέρει ο Πλούταρχος είχε 80 γιους. Πριν πεθάνει έβαλε 80 βέργες μαζί κι έβαλε τους γιους του να τις σπάσουν, κανένας δεν τα κατάφερε και τότε ο Σκίλουρος τις πήρε και τις έσπασε μία μία θέλοντας να τους δείξει ότι έπρεπε να είναι ενωμένοι. Διάδοχος του ήταν ο γιος του Παλακός. 

Ο Σκίλουρος επέκτεινε το βασίλειο του αφού πρώτα συμμάχησε με τους Σαρμάτες, έπειτα επιτέθηκε στο Βασίλειο του Βοσπόρου και κατέλαβε την πρωτεύουσα του Παντικάπαιο αλλά και την Ολβία.

Όταν πέθανε τάφηκε σε μαυσωλείο καθιστός σε μαρμάρινο θρόνο με όλα τα βασιλικά ενδύματα , την πανοπλία του τόξα και βέλη, μαζί του τάφηκαν και 70 άντρες. Έκοψε νομίσματα , βρέθηκαν πολλά στην σημερινή Συμφερόπολη, που στην μία όψη έφεραν κεφαλή του Ερμή και στην άλλη έφεραν κυρήκειο και την επιγραφή *ΒΑΣΙΛΕΥΣ ΣΚΙΛΟΥΡΟΣ* και *ΟΛΒΙΟ*.

Παραπομπές
----------

* Εγκυκλοπαίδεια Μείζονος Ελληνισμού , Σκιλούρος
* Μεγάλη Σοβιετική εγκυκλοπαίδεια Σκίλουρος

1. ↑  Nikolaev, Nikolay. *Об основании Неаполя Скифского /About the Foundation of Scythian Neapolis/ Despre înfiinţarea Neapolisului Scitic / STRATUM PLUS. 2020. 6. C. 213-227.*. .
2. ↑  Πλουτάρχου, 172 ΒΑΣΙΛΕΩΝ ΑΠΟΦΘΕΓΜΑΤΑ ΚΑΙ ΣΤΡΑΤΗΓΩΝ[*νεκρός σύνδεσμος*]
3. ↑  [...] καὶ τοὺς Σκιλούρου παῖδας τοὺς περὶ Πάλακον, [...] Στράβωνος Γεωγραφικά Γ'
Η Τουρκική Ριβιέρα εμφανίζεται με γαλάζιο σε αυτόν τον χάρτη της Τουρκίας. Είναι σημειωμένοι οι πιο σημαντικοί προορισμοί
Ως **Τουρκική Ριβιέρα** ή **Τιρκουάζ Ακτή** ονομάζονται τα παράλια στα νοτιοδυτικά της Τουρκίας τα οποία ξεκινούν από το Τσεσμέ στον βορρά και καταλήγουν μέχρι και στο τέλος του Κόλπου της Αττάλειας στα μεσογειακά παράλια της χώρας. Η Τουρκική Ριβιέρα αποτελεί τον έναν απ' τους δύο κύριους πυλώνες της τουριστικής βιομηχανίας της Τουρκίας, με τον άλλον να είναι η Κωνσταντινούπολη.

Εκεί βρίσκονται μάλλον τα καλύτερα και περισσότερα παραθαλάσσια θέρετρα της χώρας και παράλληλα πολλοί χώροι αρχαιολογικής σημασίας, όπως η Έφεσσος, η αρχαία Αλικαρνασσός και άλλα. Είναι δημοφιλές για τους τουρίστες να επισκέπτονται τα παράλια μέσω κρουαζιέρας, περνώντας έτσι απ' όλους τους προορισμούς.

Πανόραμα της Αλάνιας και της ακτογραμμής της

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* NKC: ge876172

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ασία
* Πύλη:Τουρκία
 |

 |
Ο **Σπυρίδων Σπάχος** ήταν Έλληνας καταγόμενος από την Ήπειρο, έμπορος στο Άμστερνταμ και Φιλικός. Με την έναρξη της Επανάστασης του 1821 επέστρεψε στην Ελλάδα και αγωνίστηκε για την απελευθέρωση της χώρας. Επί Καποδίστρια διορίστηκε σε δημόσιο αξίωμα στο Νεόκαστρο, όπου και απεβίωσε.. Σύμφωνα με τον Ανδρέα Παπαδόπουλο-Βρεττό, υπήρξε ο συγγραφέας της **Ελληνική Νομαρχίας**. 

Η αναφορά του Βρεττού για τον Σπάχο, είναι η πρώτη αναφορά που γίνεται στην ελληνική βιβλιογραφία σχετικά με την ταυτότητα του άγνωστου μέχρι στιγμής συγγραφέα. Ο καθηγητής Νικόλαος Τωμαδάκης σε έκδοση του έργου, το 1949, υποστηρίζει την άποψη του Βρεττού, θεωρώντας την έγκυρη, ενώ ο Γεώργιος Βαλέτας διαφωνεί. 

Οι πιο πρόσφατες έρευνες επιβεβαίωσαν την ύπαρξη του Αναστασίου (όχι Σπυρίδωνα) Σπάχου, ως εμπόρου στο Άμστερνταμ. Ο **Αναστάσιος Σπάχος** ήταν γαμπρός του Αθανάσιου Ψαλλίδα, έμπορος πρώτα στο Λιβόρνο της Ιταλίας και από το 1818 στο Άμστερνταμ. Στην Ελλάδα κατήλθε το 1826 όπου εργάστηκε υπό τον Ιωάννη Κωλέττη ενώ το 1829 διορίστηκε από τον Καποδίστρια, αξιωματικός του στρατού, στη 2η χιλιαρχία των Σαλώνων.

Η ιστορική έρευνα για τον συγγραφέα της Ελληνικής Νομαρχίας συνεχίζεται ακόμα, ενώ όλο και περισσότεροι ερευνητές τείνουν να διαμορφώσουν την άποψη - βάσει των τεκμηρίων που βρίσκουν - ότι ο Αναστάσιος Σπάχος ήταν ο δημιουργός της.

Παραπομπές
----------

1. ↑
2. ↑
3. ↑   σελ. 215
4. ↑
5. ↑

Πηγές
-----

* Νεοελληνική φιλολογία : ήτοι κατάλογος των από πτώσεως της Βυζαντινής αυτοκρατορίας μέχρι εγκαθιδρύσεως της εν Ελλάδι βασιλείας τυπωθέντων βιβλίων παρ' Ελλήνων εις την ομιλουμένην, ή εις την αρχαίαν ελληνικήν γλώσσαν / συντεθείς υπό Ανδρέου Παπαδοπούλου Βρετού \_\_\_, T. B'. Εν Αθήναις: Τύποις και αναλώμασι Λ. Δ. Βιλαρά και Β. Π. Λιούμη, 1857. σελ. 353
* Πατρινέλης Χ. Γ. (1997). Ο Γεώργιος Καλαράς και η «Ελληνική Νομαρχία». The Gleaner, 21, 201–215.
Ο **σκιός** *(Sciaena umbra)* είναι ψάρι του γένους σκιαίνη, που ζει σε ρηχά νερά και αμμώδη πυθμένα. Αλιεύεται με σκοπό την κατανάλωσή του από τους ανθρώπους, ειδικά στη Μεσόγειο.

Ετυμολογία
----------

Η λέξη "Umbra" προέρχεται από τη λατινική γλώσσα και σημαίνει σκιά ή φάντασμα ενώ το γενικό όνομα προέρχεται από την Ελληνική λέξη "σκιά".

Εξάπλωση
--------

Μεγαλόσωμος σκιός
Ο σκιός απαντάται στον Ανατολικό Ατλαντικό Ωκεανό, από τη Μάγχη μέχρι τη Σενεγάλη και στο Πράσινο Ακρωτήριο, συμπεριλαμβανομένων των Καναρίων Νήσων. Επίσης στη Μεσόγειο Θάλασσα, στη Μαύρη Θάλασσα και στη Θάλασσα Αζόφ.

Βιότοπος
--------

Ζει σε βάθη μεταξύ 5 και 200 μ. και κυρίως πάνω από βραχώδεις και αμμώδεις υποστρώματα, ενώ ζει και σε ποταμούς.

Περιγραφή
---------

Ο Σκιός έχει μήκος μεταξύ 30 και 40 εκ. αλλά μπορεί να φτάσει τα 60. Έχει μια επίπεδη κοιλιά και έντονα τοξωτή πλάτη, που του δίνει ένα εύκολα αναγνωρίσιμο σχήμα, το σώμα συμπιέζεται πλευρικά και το μεγάλο, οριζόντιο στόμα φτάνει στο επίπεδο του ματιού και περιέχει οδοντωτά δόντια. Τα ραχιαία πτερύγια και το περικομμένο ουραίο πτερύγιο είναι κίτρινα με μαύρο περίγραμμα. Το σώμα είναι γκρι με λάμψεις από χρυσό και ασήμι. Το βάρος του κοιμαίνεται από 0,2 - 3,5 κιλά με σπανιότερες συλλήψεις ψαριών βάρους 5 - 5,5 κιλών.

Αλιεία
------

Ο δκιός είναι \εμπορικό είδος σε ολόκληρη τη λεκάνη της Μεσογείου να το εκμεταλλεύεται. Αλιεύεται κυρίως με Υποβρύχια αλιεία και δίχτυα και είναι εκτεταμένα εκτεθειμένη στην αλιεία κατά τη διάρκεια των ωοτοκικών συγκεντρώσεων στα στόμια των εκβολών ποταμών.Επισης αλιεύεται με καθετή από τη βάρκα και με casting από την ακτή. 

Η ερασιτεχνική και επαγγελματική αλιεία αυτού του είδους απαγορεύτηκε στην Τουρκία από το 2003 μέχρι το 2006 για να συμβάλει στη διατήρηση του είδους.

Παραπομπές
----------

1. ↑  «*Umbrina cirrosa* (Linnaeus, 1758)». Fishbase.org. Ανακτήθηκε στις 27 Δεκεμβρίου 2016.
2. ↑  «*Sciaena umbra* Linnaeus, 1758». Fishbase.org. Ανακτήθηκε στις 27 Δεκεμβρίου 2016.
3. 1 2  «Fishes of the NE Atlantic and Mediterranean - Browm Meagre (*Sciaena umbra*)». *Marine Species Identification Portal*. ETI BioInformatics. Αρχειοθετήθηκε από το πρωτότυπο στις 27 Απριλίου 2020. Ανακτήθηκε στις 27 Δεκεμβρίου 2016.
4. 1 2  «Scaiena umbra». *The IUCN Red List of Threatened Species*. International Union for Conservation of Nature and Natural Resources. Ανακτήθηκε στις 27 Δεκεμβρίου 2016.
5. 1 2  «*Sciaena umbra*». Association Mer et Littoral. Ανακτήθηκε στις 27 Δεκεμβρίου 2016.